《十七夜再集李伯襄楼上 其一》
明代·韩日缵

为爱清秋赏，招邀更倚栏。故人殊共此，圆魄未须残。

拚醉酬良夜，惊衰怯早寒。楼前移几尺，频起把杯看。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。